text: Galleri: Høll Strand invaderet af børsteorm
  28 april 2014 kl. 14.47
  På Høll Strand har børsteormen gjort sit indtog. En bekymret badegæst bemærker, at der er mange flere i år end sidste år.
  En kvinde, der jævnligt bader ved Høll, har sendt en bekymret mail til TV SYD, fordi hendes faste badestrand er blevet invaderet af børsteorm.
  - De sidste dage har der ligget en tyk bræmme af noget ubestemmeligt. Vi er mange, der undres og måske også skræmmes lidt. Sidste år var første gang, vi har set dem ved her ved Høll. I år er der mange flere, skriver Lene Smed Kjær i sin mail til TV SYD.
  Vi har sendt en fotograf derud for at se på sagen.
  